Odense Adresse-Contoirs Efterretninger, 1842-12-31
Fædrelandet. Stænderforsamlingen i Viborg. J det 61de Møde den 19 Decbr. meddeelte den kongelige Commissarius Forsamlingen, at han havde taget under nøie Overveielse, hvorvidt Discussionen angaaende den Adresse i den slesvigske Sag, som Forsamlingen har besluttet at indgive, egner sig til at indføres i Stændertidenden, hvor naturligviis selve Adressen, hvilken han, saasnart han modtager den, skal tilstille Hs. Majestæt, vil blive optagen. For det første havde Adressediscussioner ikke ved tidligere Leiligheder været meddeelte, og det var ganske i Conseqvents af det hidtil fulgte System, at de ommeldte Forhandlinger ikke meddeeltes. Vel var han under Discussionerne kommen i noget skarp Berørelse med adskillige Medlemmer, og fra denne Side vilde Discussionens Offentliggjørelse være ham mindre behagelig. Men fra enhver anden Side kunde han ikke andet, end ansee en saadan Offentliggjørelse for at være i hans Jnteresse, da han derved vilde være sikkret imod de forskjellige Jnsinuationer og Rygter, som vist ikke vilde udeblive, hvorimod han troede, at han, naar hans hele Behandling af Sagen blev meddeelt, vilde kunne være samme bekjendt, og være istand til at forsvare den imod ethvert Angreb, som maatte møde. Dette havde imidlertid ikke for ham kunnet været en afgjørende Betragtning, og da det erfaredes, at Man i Hertugdømmerne søger at standse Udbredelsen af Yttringer, som kunde være anstødelige for Danmark, og da der ligeledes i Kongeriget var blevet udstædt et Circulaire, hvorved det indskjærpes vedkommende Embedsmænd, forsaavidt Trykkefrihedslovgivningen tillader det, nøie at paasee, at der ikke igjennem Bladene offentliggjøres Noget, som kunde være opirrende for Slesvigerne, saa havde han efter moden Overveielse fattet den Beslutning, ikke at samtykke i at disse Forhandlinger meddeles, i det Mindste ikke in extenso. Præsidenten forespurgte hos Commissarius, om der ikke for ham maatte være Anledning til at indhente nærmere allerhøieste Bestemmelse, om de nævnte Forhandlinger ikke kunde optages i Stændertidenden. Den kgl. Commissarius: "Med Hensyn til det Spørgsmaal, om Sagen burde indstilles til Hs. Majestæt, maa jeg tillade mig at gjøre den, som det forekommer mig, ikke ubetydelige bemærkning, at Hs. Majestæt vilde blive sat i Forlegenhed ved, at skulle afgive en speciel Resolution i saa Henseende; thi Kongen vilde da i alt Fald komme til udtrykkeligt at ratihabere, at Discussioner af saadant Jndhold bleve meddeelte, og forsaavidt Man i Slesvig maatte finde disse Discussioner, fornærmelige, vilde det være ubehageligt, om Man deraf vilde udlede, at Kongen bifaldt deres Jndhold." Legationssekretair Hvass: "Jeg finder, at nærværende Forsamling, naar disse Forhandlinger ikke i deres Heelhed kunne gaae over i Tidenden - thi at de skulde meddeles i en Extract, kan jeg ingenlunde billige - staaer med Hensyn til Offentliggjørelsen af Discussionerne under en strængere Control end de slesvigske og holsteenske Stænderforsamlinger. Jeg finder mig desaarsag foranlediget til at forlade Forsamlingen." Præsidenten: "Jeg skulde særdeles meget beklage, om den Katastrophe, som her er indtraadt, skulde medføre, at Forsamlingen, paa Grund af, at flere Medlemmer forlode den, ikke kunde blive fuldtallig til at fuldføre dens tilbagestaaende, rigtignok kun faa, Arbeider. Dette vilde vistnok være meget beklageligt, da derved vilde foranlediges, at Emanationen af de Lovndkast, som have været forelagte, formeentligen vilde blive udsatte i to Aar, hvorved meget vilde gaae tabt. Jeg kan derfor ikke noksom lægge Enhver, der ikke har nomgængeligt Forfald, paa Hjerte, vel at overveie, at den Omstændighed, at han forlader Forsamlingen, vil kunne føre til et saadant Resultat, som det af mig nævnte." Den kgl. Commissarius meente, at Legationssekretair Hvass handlede høist urigtigt i at forlade Forsamlingen. Justitsraad With: "Hvorom Alting er, formener jeg, at vi bør blive samlede og fuldende vor Gierning. Den kgl. Commissarius har vistnok været i sin fulde Ret, naar han har negtet sit Samtykke til, at Forhandlingerne optages i Stændertidenden, og Tiden tillader ikke nu at træffe nye Foranstaltninger; men jeg antager, at næste Gang, vi samles, et Andragende om Offentlighed af Stænderforhandlingerne vil være en af de første Sager, der bliver bragt for." Godseier Nyholm: "Det er vistnok meget net, at den foregaaende Taler tænker paa, at Dørene aabnes næste Gang, vi samles; men vi have jo for Øieblikket ikke anden Offentlighed end den, som efter Fag. 15 Mai 1834885, ifølge hvilken det Væsentlige af Forhandlingerne skal kundgjøres af Commissarius, finder Sted igjennem Stændertidenden. Vil Man nu indskrænke den saavidt, at hverken den foreløbige eller endelige Behandling, af en Sag offentliggjøres, da maa jeg for mit Vedkommende tiltræde den ærede første Secretairs Beslutning at forlade nærværende Forsamling, idet jeg mener, at der er skeet et betydeligt Skaar i Stændernes Virksomhed, og at jeg ikke længer kan virke i Forsamlingen som jeg ønsker og til mine Vælgeres Tilfredshed." Legationssecretair Hvass: "Det er det, som jeg ikke vidste at udtrykke paa anden Maade, end ved at forlade Forsamlingen." Cancellieraad Jngerslew: Vi staae her ikke paa vore egne Vegne, men paa vore Vælgeres, og hvorledes Man end betragter Sagen, forekommer det mig, at det er Pligt imod vore Vælgere, imod hele Provindsen, at vi fuldende vor Gierning." Gaardmand Kirk, Kammerraad Schjøtt, Selveier Lydersen og Gaardeier, Ostenfeldt erklærede, at de sluttede sig til, hvad Cancellieraad Jngerslew havde yttret. Kamskr. Lüttichau, "Jeg maa bemærke, at den høitagtede kgl. Commissarius saa yderst sjeldent har benyttet sig af sin gode Ret til, i Stændertidenden at udelade noget af Protokollernes Jndhold, at jeg mener, at Man derfor ved denne Leilighed bør vise ham den Tillid, at antage, at overveiende vigtige Grunde maae have ledet ham til at nægte sit Samtykke til de ommeldte Forhandlingers Meden God delelse, og jeg skulde ønske, at ikke et eneste Medlem tog den sørgelige Beslutning at forlade Forsamlingen, før Forretningerne ere tilendebragte. Legationssecretair Hvass forlod Salen. 62de Møde (samme Dags Eftermiddag). 40 Medlemmer vare tilstede. Præsidenten underrettede om, at den 1ste og 4de Deputerede for Sædegaardseierne i Aalborg, Stift, Auditeur Roulund og Godseier Winkel, havde, efter anmeldt Forfald, forladt Forsamlingen. Fremdeles anmeldte Præsidenten, at den 2den og 3die Deputerede for Sædegaardseierne i Aalborg Stift, Legationssecretair Hvass og Godseier Nyholm, havde fratraadt Forsamlingen. Præsidenten: Jeg skal tillade mig at anmelde for Forsamlingen, at jeg har havt den Ære at overrække den Kongel. Commissarius den til Hs. Majestæt udfærdigede Adresse, med Anmodning om, at den maa blive afgivet efter sin Bestemmelse. Den Kongel. Commissarius: Jeg skal med Posten imorgen allerunderd. tilstille Hs. Majestæt Adressen.